Diari Oficial de la Generalitat Valenciana


Sumari del DOGV 4001, del 17-05-2001 (2001/4303)

RESOLUCIÓ de 27 d'abril de 2001, de la directora de l'Institut Valencià d'Estadística, per la qual es concedeixen ajudes per a projectes d'investigació estadística.
--------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4303


Organisme emissor
:   Institut Valencià d'Estadística

Tipus de document
:   Resolució

RESOLUCIÓ de 27 d'abril de 2001, de la directora de l'Institut Valencià d'Estadística, per la qual es concedeixen ajudes per a projectes d'investigació estadística. [2001/4303]
  
D'acord amb el que estableix la base novena de la Resolució de 5 de març de 2001, de la directora de l'Institut Valencià d'Estadística, per la qual convocava ajudes per a projectes d'investigació estadística (DOGV número 3963 de data 21-03-2001), i vista la proposta realitzada per la comissió de selecció especificada en la base setena i en virtut de les atribucions que em confereix la Llei 14/97, on es crea l'Institut Valencià d'Estadística, així com el Reglament de l'IVE, aprovat pel Decret 65/1998, resolc:
  
Primer
  
Adjudicar les ajudes convocades per a projectes d'investigació estadística als sol·licitants que figuren en l'annex I.
  
Segon
  
L'import total de les ajudes, que ascendeix a la quantitat d'1.600.000 pessetes (9.616,19 euros), es pagarà a càrrec del capítol IV del pressupost de l'IVE.
  
Tercer
  
Els adjudicataris estan obligats al compliment del punt 4 de la base novena de la convocatòria.
  
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
El recurs de reposició s'haurà d'interposar davant la directora de l'Institut Valencià d'Estadística en el termini d'un mes comptat des de l'endemà de la publicació.
  
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
Tot això sense perjudici que s'utilitze qualsevol altra via que es considere oportuna.
  
València, 27 d'abril de 2001.- La directora de l'IVE: María Bonilla Musoles.
  
ANNEX I
  
Adjudicataris
  
- Institut d'Economia Internacional de la Universitat de València
  
Projecte: «Cost de transport en la determinació dels fluxos de comerç de l'economia valenciana».
  
Import: 1.000.000 de pessetes (6.010,12 euros)
  
- Departament d'Economia Aplicada de la Universitat de València
  
Projecte: «Anàlisi quantitativa de la desocupació en la Comunitat Valenciana: una comparació amb la Comunitat Autònoma d'Andalusia».